**TT «Jahre Viking»**, tidligere **«Oppama»**, **«Seawise Giant»**, **«Happy Giant»**, senere **«Knock Nevis»** og **«Mont»**, var en ULCC supertanker og det lengste skipet som noensinne er bygget. Hun hadde den største dødvekt tonnasjen noensinne som er registrert. Som fullastet var fortrengningen hennes 657,019 tonn (646,642 lange tonn; 724,239 korte tonn), det tyngste skipet av noe slag, og med en nedtynget utkast på 24,6 m (81 fot), hun var ute av stand til å navigere Den engelske kanal, Suezkanalen eller Panamakanalen. Totalt ble hun generelt ansett som det største skipet noensinne er bygget. Skipet ble bombet under Iran–Irak-krigen, men ble senere berget og restaurert til service. Hun ble sist brukt som et flytende lagrings- og losseenhet *(engelsk:* *Floating Storage and Offloading (FSO))* og ble fortøyd utenfor kysten av Qatar i Persiabukten ved oljefeltet Al Shaheen.

Skipet ble solgt til et indisk skipsopphuggeri og omdøpt «Mont» for hennes siste reise i desember 2009. Etter klarering fra det indiske tollvesenet, ble hun seilt til, og forsettlig strandet, i Alang, Gujarat, India, for å bli hugget opp for skrap.

Historie
--------

«Knock Nevis» ble bestilt i 1974 og levert i 1979 av Sumitomo Heavy Industries Ltd. på sitt Oppama verft i Yokosuka, Kanagawa, Japan som 418,611 tonn ULCC supertanker. Skipet var lenge uten navn, det ble identifisert ved sitt byggenummer 1016. Under prøveturer hadde 1016 massive vibrasjonsproblemer pga. dampturbinene mens man gikk akterover. Den greske eieren nektet å ta levering og skipet ble gjenstand for en lang voldgiftssak. Etter oppgjøret ble hun solgt og døpt «Oppama» av skipsverftet S.H.I.

Verftet benyttet sin rett til å selge skipet og en avtale ble forhandlet frem med grunnleggeren C. Y. Tung i Hong Kong baserte Orient Overseas Container Line for å forlenge henne med flere meter og legge til 146,152 tonn i lastekapasitet gjennom en jumboisation *(en teknikk innen skipsbygging for forlenging og utviding av skip)*. To år senere ble hun relansert som «Seawise Giant».

Etter ombyggingen, hadde skipet en kapasitet på 564 763 dvt, en største lengde på 458.45 m (1,504.1 fot) og et utkast til 24.611 m (80,74 fot). Hun hadde 46 tanker, 31.541 kvadratmeter (339,500 kvadratfot) dekksplass, og trakk for mye vann til å passere gjennom Den engelske kanal. Roret veide 230 tonn, og propellen 50 tonn.

«Seawise Giant» under sin oppreisning på Hitachi-verftet i Singapore den 27. desember 1990 etter å ha blitt truffet av irakiske Exocet sjømålsmissiler under Iran–Irak krigen.
«Knock Nevis» ble skadet og senket under et luftangrep i 1988 under Iran–Irak-krigen av det irakiske luftforsvaret mens hun lå forankret ved Larak Island 14. mai 1988 da hun var lastet med iransk råolje. Skipet ble truffet av fallskjermbomber. Branner ble antent om bord på skipet og flammene var ute av kontroll, hun sank i grunt farvann utenfor kysten av Larak Island i Iran. Hun ble erklært som tapt skip og ble lagt opp.

Kort tid etter at Iran–Irak-krigen tok slutt, kjøpte Norman International A/S vraket av skipet og hevet den og reparerte det. Hun ble omdøpt «Happy Giant» etter reparasjonen. Disse reparasjoner ble utført av verft selskapet Keppel i Singapore etter at hun ble slept fra den Persiske Gulf. Skipet ble satt i tjeneste i oktober 1991 som «Happy Giant».

Jørgen Jahre kjøpte tankskipet i 1991 for 39 millioner US $, og omdøpte henne «Jahre Viking». Fra 1991 til 2004 ble hun eid av Loki Stream AS og førte det norske flagget.

I 2004 ble skipet kjøpt av First Olsen Tankers Pte. Ltd. og omdøpt «Knock Nevis», hun ble omgjort til et permanent fortøyd lagertankskip i Qatar ved oljefeltet Al Shaheen i den Persiske Gulf.

«Knock Nevis» ble omdøpt «Mont» i 2009, og omflagget til Sierra Leone av den nye eieren Amber Development Corporation, for sin siste reise til India i januar 2010 hvor hun ble vraket av Priyablue Industries Pvt. Ltd. Skipet ble strandet den 22. desember 2009. Ett av ankrene hennes på 36 tonn ble reddet og sendt til Hong Kong Maritime Museum for utstilling.

Størrelsesrekord
----------------

«Knock Nevis» var det lengste skipet noensinne konstruert, med en lengde på 458.45 m, lengre enn høyden på mange av verdens høyeste bygninger, men litt mindre enn Taipei 101 som er 509 m (1,670 fot), hun var større enn tvillingtårnene Petronas Towers som er 451,9 m (1,483 fot).

Til tross for sin store lengde, var «Knock Nevis» ikke det største skipet regnet i bruttotonnasje, hun ble rangert som nummer fem med 260,941 BT, bak de fire Batillus-klasse supertankerne på 274,838 til 275,276 BT. Hun er den lengste og største av dødvekt: 564,763 tonn. Batillus-klasse skipene og «Knock Nevis» var de største selvgående objektene som noensinne er konstruert.

«Knock Nevis» ble omtalt på BBC-serien Jeremy Clarkson's Extreme Machines mens hun gikk under navnet «Jahre Viking». Ifølge sin kaptein, S. K. Mohan, kunne hun nå opp til 16,5 knop (30,6 km/t) i godt vær, det tok 9 km for full stopp rett forut fra den hastigheten, og dens svingradius i klarvær var ca. 3 km.

Se også
-------

* Supertanker
* Tankskip

Referanser
----------

1. 1 2 3 4 5  «The Tribune...Sunday Reading». *www.tribuneindia.com*. Besøkt 30. oktober 2016.
2. ↑  «Tanker ~ Artifacts & Shipwrecks ~ New Jersey Scuba Diving». *njscuba.net*. Arkivert fra originalen 7. oktober 2016. Besøkt 30. oktober 2016.
3. 1 2 3  «Seawise Giant: You Can't Keep a Good Ship Down». *Mental Floss*. Besøkt 30. oktober 2016.
4. 1 2  «Crude oil carrier Mont awaits clearance to dock at Alang - Indian Express». *archive.indianexpress.com*. Besøkt 30. oktober 2016.
5. ↑  Burton, Sandra (23. desember 1996). «BEIJING'S CAPITALIST». *Time*. ISSN 0040-781X. Besøkt 30. oktober 2016.
6. ↑  «INC Alumni Association - U.T. Seawise Giant». 18. november 2010. Arkivert fra originalen 18. november 2010. Besøkt 30. oktober 2016.
7. ↑  The Associated Press (15. mai 1988). «IRAQ HITS 5 SHIPS IN PERSIAN GULF». *The New York Times*. ISSN 0362-4331. Besøkt 30. oktober 2016.
8. ↑  «Knock Nevis, Seawise Giant, Happy Giant, Jahre Viking, Mount | Largest Ship in the World». *www.largestshipintheworld.com*. Besøkt 30. oktober 2016.
9. 1 2 3 4  Pike, John. «Knock Nevis / ex-Jahre Viking». *www.globalsecurity.org*. Besøkt 30. oktober 2016.
10. ↑  «SEAWISE GIANT (HAPPY GIANT) (JAHRE VIKING) (KNOCK NEVIS) (MONT)». *www.relevantsearchscotland.co.uk*. Arkivert fra originalen 9. august 2011. Besøkt 30. oktober 2016.
11. ↑  «Tanker Operator Recycled ULCC’s anchor arrives in Hong Kong». *www.tankeroperator.com*. Besøkt 30. oktober 2016.
12. ↑  «Main Anchor of the Jahre Viking/Seawise Giant arrives in Hong Kong». 14. juli 2011. Arkivert fra originalen 14. juli 2011. Besøkt 30. oktober 2016.
13. ↑  Top Gear (15. august 2008). «BBC: Jahre Viking Ship, Largest Man Made Moving Machine! - Jeremy Clarkson's Extreme Machines». Besøkt 30. oktober 2016.

Eksterne lenker
---------------

* (en) IMO 7381154 – kategori av bilder, video eller lyd på Commons Rediger på Wikidata
* (en) Knock Nevis – Den internasjonale sjøfartsorganisasjonen Rediger på Wikidata
* (en) Seawise Giant (Biggest Ship Ever, After Reconstruction)
* (en) BBC: Jahre Viking Ship, Largest Man Made Moving Machine! - Jeremy Clarkson's Extreme Machines – YouTube
* (en) Anchor of the Seawise Giant – YouTube